  Руслан Нуриахметов Майя Бывальцева 2022-тӥ арын элькун Масленчаез (Вӧйдырез) 6-тӥ южтолэзе Дэбес черкогуртын радъялозы. Толэз келян но тулысэз пумитан шулдыръяськон «Разгуляйся, Масленица, на Сибирском тракте» нимын ортчоз. Со сярысь Удмуртиысь йӧскалык политикая министерстволэн пресс-службаез ивортӥз. Озьы ик тодмо ни мукет элькун йӧскалык праздникъёсты ортчытон нуналъёс. 11-тӥ инвожое поръёс Камбарка ёросэ «Семык» шулдыръяськоназы люкаськозы. Удмуртъёслэн Герберзы 18-тӥ инвожое Пичи Пурга ёросын ортчоз. 25-тӥ инвожое Можгаын бигеръёс но башкиръёс «Сабантуй» праздниксэз пусъёзы. Пӧсьтолэзе армянъёс «Вардавар» шулдыръяськонзэс радъялозы. 6-тӥ гудырикошконэ Можгаын выль емышъёслы сӥзем «Выль» праздник ортчоз. Тодэ вайытом, финн-угор сиён-юонъя «Быг-быг» фестиваль туэ Быгы гуртысь Шарканэ выжылоз. Тегъёс: удмурткыл йӧскалыкполитика Удмуртия Россия  